हमारी ई पत्रिका को आप सभी ऑनलाइन पाठकों द्वारा इतना सहयोग मिला है जिसके लिए मैं हृदय से आप सभी का आभार प्रकट करता हूँ। आपके इसी सहयोग से प्रेरित और आश्वान्वित होकर हम ‘सहचर संवाद ‘ नाम से एक यूट्यूब चैनल भी शुरू कर रहे हैं । इसमें हम साहित्य,सिनेमा,अनुवाद,मीडिया व अन्य आवश्यक सामाजिक मुद्दों पर विषय विशेषज्ञों से बात-चीत कर आपके समक्ष प्रस्तुत करेंगे। चूंकि आज का समय सोशल मीडिया का है और हर एक व्यक्ति मीडियाकर्मी बन सकता है। एक मोबाइल फोन की सहायता से आप अपने आप को अभिव्यक्त भी कर सकते हैं साथ ही मौजूद चीजों तक आसानी से पहुँच सकते हैं। ‘सहचर संवाद’ चैनल बिना आपके सहयोग के अधूरा है। आप भी अगर साहित्य,सिनेमा,अनुवाद,मीडिया व सामाजिक विषय पर विषय विशेषज्ञ से बात-चीत कर हमें भेजते हैं तो उसका स्वागत है। हमारे संपादकीय मण्डल के संस्तुति के बाद उसे चैनल पर अपलोड भी किया जाएगा। अगर आप कविताओं में रुचि रखते हैं और हमारे चैनल के लिए अपनी कविता पढ़ना चाहते हैं तो उसका भी स्वागत है, हमारे मीडिया सलाहकार व संपादक की अनुमति के बाद उसे चैनल पर अपलोड किया जाएगा।